જાહેર જનતાને જણાવવાનું કે હાલ આ નોટિસ આપવાની જરૂરિયાત એટલા માટે આવી પડી છે કે અમારા જાણવામાં આવ્યા મુજબ ગુજરાત રાજ્યની વિધાનસભામાં ધારાસભ્યોએ પોતાની સ્વમરજીથી જાતે ને જાતે આપમેળે સ્વબુદ્ધિથી પોતાનાં પગારભથ્થાંમાં જંગી વધારો મંજૂર કરાવી લીધો છે. આ ઘટનાક્રમના સંદર્ભમાં અમારા માટે શરૂઆતથી દ્વેષ ધરાવતાં કેટલાંક તત્વો આ ધારાસભ્યો સાથે અમારું દલા તરવાડીનું નામ જોડી રહ્યા છે. જે અમો દલા તરવાડીને સ્હેજે મંજૂર નથી. અમારા જાણવામાં આવ્યું છે કે આ ધારાસભ્યોએ પોતાના પગારવધારાનો જાતે ને જાતે વિચાર કર્યો છે, જાતે ને જાતે દરખાસ્ત મૂકી છે અને જાતે ને જાતે તેને મંજૂરી આપી દીધી છે. તેના કારણે આ સમગ્ર ઘટનાક્રમને અમો દલા તરવાડી દ્વારા વાડી સાથે જાતે ને જાતે વાતચીત કરી મનફાવે તેમ રીંગણા ઉઠાવી લેવા સાથે સાંકળવામાં આવી રહી છે પરંતુ તેની સામે અમો દલા તરવાડીનો સખત વિરોધ છે.